《愚实报诗》
宋代·缪瑜

郁攸属者潜煽灾。蜚廉纵风相与偕。
林林生齿七万户，连甍接与烧成灰。
如何老翁一区宅，间不以寸独不{左火右矣}。
玉石俱焚势应尔，岂有幻术能然哉。
闻这翁乃好善者，平时事佛经卷开。
有馀必以济贫乏，不以利欲萦其怀。
仓卒遂蒙鬼神护，万目注视感惊狂，
厥初巨焰爇天起，左顾右盼如燔柴。
翁知无脱免，委身甘作烬与煨。
麾儿与妇令亟走，誓死死不去无违乖。
全家酣寝越信宿，如闻大浪声喧豗。
及其梦觉火亦息，依然一室当催嵬。
微如蒲萄不熏灼，而况梁与与桷榱。
苍苍表善有如此，馀自作孽何足哀。
作诗志往劝来者，勿以斯语同优徘。

作者简介：赣州龙南人，字珍叟。孝宗淳熙间进士。官进贤令。工诗，有《崆峒诗集》。